《四月八日赞佛诗》
魏晋·支遁

三春迭云谢，首夏含朱明。祥祥令日泰，朗朗玄夕清。

菩萨彩灵和，眇然因化生。四王应期来，矫掌承玉形。

飞天鼓弱罗，腾擢散芝英。绿澜颓龙首，缥蕊翳流泠。

芙蕖育神葩，倾柯献朝荣。芬津霈四境，甘露凝玉瓶。

珍祥盈四八，玄黄曜紫庭。感降非情想，恬怕无所营。

玄根泯灵符，神条秀形名。圆光朗东旦，金姿艳春精。

含和总八音，吐纳流芳馨。迹随因溜浪，心与太虚冥。

六度启穷俗，八解濯世缨。慧泽融无外，空同忘化情。

作者简介：支遁（314-366），字道林，世称支公，也称林公，别称支硎，本姓关。陈留（今河南开封市）人，或说河东林虑（今河南林县）人。东晋高僧、佛学家、文学家。他初隐余杭山，25岁出家，曾居支硎山，后于剡县（今浙江省嵊县）沃洲小岭立寺行道，僧众百余。晋哀帝时应诏进京，居东安寺讲道，三年后回剡而卒。他精通佛理，有诗文传世。据文献记载，《神骏图》画的是支遁爱马的故事。